
Seminarau
[bookmark: _GoBack]Rydym yn bwriadu cynnal o leiaf tri seminar trwy Skype: un ym mis Hydref, un ym mis Tachwedd, ac un ym mis Rhagfyr. Gellir penderfynu’r union ddyddiadau ar y cyd.
Asesiadau
Daw eich gradd o ddau draethawd, ac mae pob un yn werth 50% o’ch gradd. Mae’r traethawd cyntaf yn fwy disgrifiadol o natur, ac mae’r ail un yn fwy dadleuol. Dylai pob traethawd gynnwys rhyw 1,500 o eiriau, a hyd at 2,000.
Dysgrifir isod ba fath o bynciau y gallwch chi ysgrifennu amdanynt. Fel arall, gallwch gynnig pwnc arall, os yw e’n berthnasol i’r cwrs. Os ydych am wneud hynny, rhowch wybod o’ch bwriad a’ch pwnc arfaethedig o leiaf pythefnos cyn dyddiad cau’r traethawd. Darperir linc cyflwyno ar Moodle
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno.
Traethawd 1
Ysgrifennwch hanes byr o un o’r ieithoedd Celtaidd, gan gynnwys gwybodaeth am ei pherthnasau agosaf, pa fath o dystiolaeth ysgrifenedig sydd i’r iaith, pa system ysgrifennu a ddefnyddir ar ei chyfer, ym mha gyfnod ceir tystiolaeth ohoni, ac a ydy’n goroesi neu wedi adfywio’n llwyddiannus.
18 o Dachwedd yw dyddiad cau’r traethawd cyntaf.
Traethawd 2
Ysgrifennwch draethawd dadleuol am sefyllfa’r ieithoedd Celtaidd a’u hastudiaeth a sut y’u lleolir ym maes ehangach astudiaethau Celtaidd. Er enghraifft, ydy iaith yn gymharol ddi-bwys i rai agweddau o astudiaethau Celtaidd (e.e. astudiaeth celf, cerddoriaeth, neu gwleidyddiaeth Geltaidd)? Defnyddiwch enghreifftiau i gefnogi eich dadl.
13 o Ionawr yw dyddiad cau’r ail draethawd.
Cyfeirio
Defnyddiwch arddull MHRA wrth gyfeirio at eich ffynhonellau. Ceir canllaw arddull yn ffolder Gwybodaeth Modwl.
Gofynnir gonestrwydd academaidd ohonoch, a bydd eich traethodau yn cael eu gwirio am lên-ladrad gyda meddalwedd gwrth-lên-ladrad.
Ailsefyll
Os bydd rhaid ailsefyll un neu ddau o’r traethodau, bydd rhaid dewis pwnc arall. Hyn yw, bydd rhaid ysgrifennu Traethawd 1 am iaith arall, a bydd rhaid dewis agwedd arall ar sefyllfa’r ieithoedd Celtaidd ym maes astudiaethau Celtaidd i ailsefyll Traethawd 2.
Fforymau
Disgwylir i chi gymryd rhan yn y trafodaethau ym mhob wythnos ble ceir pwyntiau i’w hystyried. Fe’u trafodir yn fforwm trafod ar Moodle.
Gallwch hefyd ofyn cwestiynau o’ch hunain. Wedyn, gellir trafod y cwestiynau gyda’ch cyd-fyfyrwyr yn ogystal â’r hyfforddwyr.

